บีเอ็นเคโฟร์ตีเอต
บีเอ็นเคโฟร์ตีเอต () เป็นกลุ่มไอดอลหญิงของประเทศไทย และเป็นวงน้องสาวต่างประเทศลำดับที่ 2 ของกลุ่มไอดอลญี่ปุ่น เอเคบีโฟร์ตีเอต (AKB48) ภายใต้แนวคิดร่วมกันคือ "ไอดอลที่คุณสามารถไปพบได้" (idols you can meet) ในสังกัด บีเอ็นเคโฟร์ตีเอต ออฟฟิศ วงเริ่มเปิดรับสมัครสมาชิกครั้งแรกเมื่อกลางปี พ.ศ. 2559 และเปิดตัวอย่างเป็นทางการเมื่อวันที่ 2 มิถุนายน พ.ศ. 2560 พร้อมกับซิงเกิลแรกในชื่อ "อยากจะได้พบเธอ" ด้วยสมาชิก 30 คน"" ทั้งนี้ สมาชิกของวงนั้นมีจำนวนไม่แน่นอนเนื่องจากมีการเปิดรับสมาชิกรุ่นใหม่และมีการจบการศึกษาอยู่ตลอดเวลา ปัจจุบันวงมีสมาชิกทั้งหมด 51 คน
เอชเคทีโฟร์ตีเอต
HKT48 (อ่านว่า เอชเคทีโฟร์ตีเอต) HKT ย่อมาจาก ฮากาตะ ซึ่งเป็นชื่อเรียกอีกชื่อหนึ่งของจังหวัดฟุกุโอะกะ คือกลุ่มศิลปินไอดอลหญิงญี่ปุ่นที่ก่อตั้งเมื่อปี 2011 อำนวยการโดย อากิโมโตะ ยาสุชิ จัดการแสดงที่โรงละคร HKT48 จังหวัดฟุกุโอะกะ เป็นหลัก ถือเป็นวงน้องสาวในประเทศของ AKB48 วงที่สาม ต่อจาก SKE48 และ NMB48